Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelissa alkoi tänään maanlaajuinen sulku, joka rajoittaa tuntuvasti -
kansalaisten liikkumisvapautta ainakin kahden viikon ajan.
Lähteet: Yhdysvallat on viime aikoina painostanut Qataria -
normalisoimaan virallisesti suhteensa Israeliin.
Jordanian, Egyptin, Ranskan ja Sak- san ulkoministerit pitävät tärkeänä, -
että Israelin―palestiinalaisten neuvottelut saataisiin jälleen käyntiin.
Israelissa alkoi tänään maanlaajuinen sulku, joka rajoittaa tuntuvasti -
kansalaisten liikkumisvapautta ainakin kahdeksi viikoksi.
Israelin poliisin tiedottajan Micky Rosenfeldin mukaan -
operaatiossa on mukana 7 000 poliisia. Rosenfeld kehotti kansalaisia-
noudattamaan hallituksen asettamia rajoituksia.
Poliisi toimeenpanee maanlaajuisen liikkumiskiellon, -
joka alkaa tänään kello 14 ja jatkuu kuusitoista päivää.
Operaatiossa on mukana 7 000 poliisia, -
jotka valvovat liikkumiskiellon noudattamista -
eri asuinalueilla ja yhteisöissä.
Kuluneen vuorokauden aikana on todettu yli 8 000 koronatartuntaa.
Kehotamme kansalaisia noudattamaan -
terveysministeriön ja poliisin määräyksiä.
Rajoitustoimista ilmoitti pääministeri Netanjahu. Hän kutsui -
hallituksen toimia koronaviruksen ja sen vaikutusten hillitsemiseksi -
"pitkittyneeksi sodaksi".
Olemme keskellä pitkittynyttä sotaa, koronavirussotaa. Tätä sotaa -
käydään talouden ja terveyden puolesta ― elämän puolesta.
Sodat vaativat aina ihmishenkiä. Niin käy väistämättä myös nyt, -
eli kuolleisuus kasvaa koronaviruksen levitessä, sanoi Netanjahu.
Myös täällä on odotettavissa, -
että pandemia käy hyvin kalliiksi ihmishengissä mitattuna.
Tämä on ikävä asia sanoa, mutta se on totuus. Siksi haluan korostaa nyt: -
Ainoastaan jos tuemme toisiamme ja taistelemme yhdessä -
ja jos noudatamme sääntöjä yhdessä -
― vain silloin voimme voittaa tämän pandemian. Ja me voitamme sen.
Näin olemme toimineet kaikissa Israelin sodissa -
ja myös koronan ensimmäisessä aallossa.
Netanjahu yritti myös lieventää kansalaisten huolia -
rajoitustoimien taloudellisista vaikutuksista. Hän vakuutti, -
että viimeaikaiset edistysaskeleet energian ja diplomatian aloilla -
tukevat Israelin talouden kantokykyä.
Netanjahun puhe lähetettiin suorana israelilaisissa tiedotusvälineissä.
Jerusalemilaisia -
hallituksen perustelut sululle eivät kuitenkaan näytä vakuuttavan.
Meillä meni aluksi oikein hyvin, mutta sitten tuli paine avata yhteiskuntaa, -
ja kaikki avattiinkin yhdellä kertaa. Kukaan järkevä ei toimisi niin.
Minua lähinnä masentaa, koska tuntuu siltä, -
että hallituksella ei ole järkiperusteita -
tälle karanteenipäätökselle.
Taustalla on ainoastaan poliittisia syitä.
Meillä ei ole mitään strategiaa tätä pandemiaa varten.
Ennen sulun ja sovituspäivän alkua uskonnolliset juutalaiset suorittivat -
rituaaleja, joiden he uskovat korvanneen Raamatussa mainitut, -
historiallisesti Temppelivuorella suoritetut uhrauskäytännöt.
Näitä ovat mm. kanan heiluttaminen pään yllä -
sekä taskujen tyhjentäminen vesivirtaan. Nämä rabbiiniset rituaalit-
ovat osa jom kippuria eli sovituspäivää, joka alkaa -
sunnuntaina auringonlaskun aikaan ja päättyy maanantai-iltana.
Ne symboloivat syntien siirtämistä eläimeen tai vesivirtaan.
Muita aiheita. Persianlahden lähteiden mukaan Yhdysvallat on viime aikoina -
painostanut Qataria normalisoimaan virallisesti suhteensa Israeliin.
Vastineeksi Trumpin hallinto varmistaisi, -
että Persianlahden maat ja Egypti lopettavat Qatarin boikotoimisen.
Boikotti alkoi kolmisen vuotta sitten. Syynä oli Qatarin sekaantuminen -
näiden maiden asioihin ja "sen antama tuki Iranille ja terrorismille".
Qatarilaisvirkamiehen mukaan Qatar -
on kuitenkin torjunut ehdotuksen. Se haluaa pitää nämä asiat erillisinä.
Sitten Israelin itänaapuriin.
Jordanian, Egyptin, Ranskan ja Saksan ulkoministerit vahvistivat, -
että ne pitävät tärkeänä -
Israelin―palestiinalaisten neuvottelujen käynnistämistä uudelleen.
Samalla ne torjuvat USA:n alueellisen lähestymistavan aiheeseen.
Ranskan ulkoministeri Le Drian sanoi lehdistötilaisuudessa Ammanissa, -
että "kumpikaan kansakunta ei voi saavuttaa tavoitteitaan -
toisen kustannuksella".
Vaikka Ranska ei tue Yhdysvaltain Lähi-idän-rauhanaloitetta -
― joka on jo johtanut merkittävimpiin sopimuksiin pariin vuosikymmeneen ―,
Ranskan ulkoministeri tunnusti kuitenkin -
Israelin, Emiraattien ja Bahrainin normalisointisopimusten hyödyt.
Suhteiden normalisointi -
Israelin, Arabiemiraattien ja Bahrainin välillä on uusi muutosvoima, -
jolla voi olla merkittävä vaikutus Lähi-idän vakauteen.
Egyptin ulkoministeri vuorostaan kiitteli -
USA:n välittämää Abraham-sopimusta tärkeäksi kehityskuluksi Lähi-idässä.
Viimeaikaiset tapahtumat, etenkin sopimukset -
Israelin, Emiraattien ja Bahrainin välillä, ovat tärkeitä kehityskulkuja, -
joiden ansiosta vuoropuhelu vahvistuu.
Toivomme, että tämä kaikki johtaa kestävään alueelliseen rauhaan, -
joka perustuu kansainvälisiin lakeihin sekä YK:n ja Arabiliiton sopimuksiin, -
arabien rauhanaloite mukaan lukien.
Jordanian ulkoministeri on aikaisemmin arvostellut -
Israelin, Emiraattien ja Bahrainin normalisointisopimuksia, -
mutta nyt hän puhui sovinnollisemmin rauhanrakentamisesta alueella.
Me olemme jatkuvasti yhteydessä veljiimme Emiraateissa ja Bahrainissa.
Meillä on erinomaiset, veljelliset ja strategiset suhteet molempiin maihin.
Jatkamme toki yhteydenpitoa heidän kanssaan, -
samoin palestiinalaisten ja kaikkien muidenkin ystävien kanssa.
Tavoitteenamme on saada neuvottelut ja rauhanprosessi jälleen käyntiin.
Saksan ulkoministeri Maas osallistui kokoukseen videon välityksellä.
Hän perui matkansa Jordaniaan jouduttuaan karanteeniin, -
kun yhdellä hänen henkivartijoistaan todettiin koronatartunta.
Kiitos seurasta!
Jom kippurin takia TV7 Israel-uutisia ei lähetetä maanantaina.
Palaamme ruutuun jälleen tiistaina.
Voitte vierailla nettisivullamme tv7israelnews.com, josta löytyy lisää -
Lähi-itää, Israelia ja Jerusalemin rau- haa koskevia ohjelmia ja raportteja.
Osana TV7:n rukousaloitetta kannustan teitä -
rukoilemaan kanssamme tänään rauhaa ja pelastusta Jordanialle.
Rukoillaan edelleen rauhaa ja pelastusta Jerusalemille ja Israelille.
Muistetaan myös kaikkia, joita korona talousvaikutuksineen koettelee.
Haluan lisäksi kiittää kaikkia teitä, -
jotka tuette uskollisesti TV7:n työtä Jerusalemissa.
Ja jos et ole vielä kumppanimme, kehotan rukoilemaan asian puolesta.
Tukenne ansiosta voimme jatkaa -
nykyistä ohjelmatarjontaamme ja myös laajentaa tuotantoamme.
Olen Jonathan Hessen. Gmar hatima tova ja shabat shalom! Tiistaihin.
Suomennos: Sirpa Kaukonen